**Barranquilla** je općina od 1,274,250 stanovnika i grad od 1,205,284 st. na sjeveru Kolumbije u Departmanu Atlantico, čiji je administrativni centar.

Barranquilla je četvrti je po veličini grad u Kolumbiji, najveći i najznačajniji industrijski centar u tom dijelu zemlje, koji se od 1993. službeno zove *Distrito Especial, Industrial y Portuario de Barranquilla* (Specijalni industrijski i lučki distrikt Barranquilla).

Geografija
----------

Barranquilla leži duž lijeve (zapadne) obale rijeke Magdalene, 7,5 km prije njena ušća u Karipsko more.

Historija
---------

Za razliku od ostalih većih gradova u Kolumbiji, Barranquilla je osnovana tek nakon španjolskog kolonijalnog carstva i proglašena gradom u aprilu 1813.

Panorama grada duž Rijeke Magdalene
Fotografija iz aviona
Strateška i ekonomska važnost grada porasla je od druge polovice 19. vijeka, kad je započela redovna plovidba parobrodima rijekom Magdalenom, što mu je omogućilo da postane glavna luka u zemlji sve do prve polovice 20. vijeka.

Krajem 19. vijeka zvana je *Zlatna vrata Kolumbije*, jer su preko njene luke ušle hiljade imigranata iz Španjolske, Njemačke, talije, Francuske, Kine i Bliskog istoka.
Željeznička pruga izgrađena je do grada 1871. a 1885. do grada je stigao i telefon.
U Barranquilli je 1919. započela sa radom prva kolumbijska avio-kompanija *Scatda* (današnja Avianca), a 1928. i prva Radio-stanica.

Barranquilla je 1940-ih izrasla u drugi po veličini grad u Kolumbiji i jedan od najmodernijih u Karibima i Južnoj Americi.

Grad je domaćin najvećeg kulturnog događaja u Kolumbiji, karnevala u Barranquilli, kog je UNESCO - 2008. uvrstio na Listu nematerijalne svjetske baštine u Americi.

Privreda i transport
--------------------

Današnja Barranquilla je velik industrijski centar, koji pored luke ima i aerodrom *Ernesto Cortissoz* (ICAO: *SKBQ*, IATA: *BAQ*).

Poznati stanovnici
------------------

* Shakira, pjevačica
* Gabriel García Márquez, pisac
* Teófilo Gutiérrez, nogometaš

Izvori
------

1. 1 2 3 4 5 6  „*Historia de Barranquilla*" (španjolski). Venvive Barranquilla. Arhivirano iz originala na datum 2023-02-04. Pristupljeno 7.12.2022.
2. 1 2 3 4  „*Barranquilla in Barranquilla (Atlántico)*" (engleski). City population. Pristupljeno 7.12.2022.
3. 1 2 3 4 5 6 7  „*Colombia: Administrative Division*" (engleski). City population. Pristupljeno 7.12.2022.
4. 1 2 3  „*Historia Barranquilla*" (španjolski). Asocapitales. Pristupljeno 7.12.2022.
5. ↑  „*Carnival of Barranquilla*" (engleski). Unesco. Pristupljeno 7.12.2022.
6. ↑  „*Ernesto Cortissoz International Airport*" (engleski). Skybrary. Pristupljeno 7.12.2022.

Vanjske veze
------------

***Barranquilla*** na Wikimedijinoj ostavi

* *Alcaldía de Barranquilla* (Službene stranice grada) ()

| * p
* r
* u
Svjetska baština u Kolumbiji |
| --- |
|  | 
Historijski centar grada Cartagene • Kolumbijska polja kave • Nacionalni park Los Katíos • Rezervat prirode otoka Malpelo • Arheološki park San Agustín • Historijski centrar grada Santa Cruz de Mompox • Nacionalni arheološki park Tierradentro
 | Kolumbijska zastava |
| **Nematerijalna svjetska baština Kolumbije**
Karneval Barranquilla • Karneval Negros y Blancos • Procesija Velikog tjedna u Popayánu • Ambijent San Basilio de Palenque • Festival sv. Franje Asiškog u Quibdu |